ປ. ໂອບາມາ ກ່າວຄຳປາໄສ ກ່ຽວກັບ ກຸ່ມຫົວຮຸນແຮງ ລັດອິສລາມ ທີ່ ສປຊ (ສະໄລດ໌/ວີດີໂອ)
ປະທານາທິບໍດີ ໂອບາມາ ຈະກ່າວຄຳປາໄສ ກ່ຽວກັບການໂຈມຕີ ລັດອິສລາມ ​ຕໍ່​ກອງ​ປະຊຸມ​ສະມັດຊາ​ໃຫຍ່ ສະຫະປະຊາຊາດ ທີ່​ນະຄອນ​ນິວຢອກ.
ປະທານາທິບໍດີ ສະຫະລັດ ທ່ານ Barack Obama ໄດ້ເດີນ ທາງໄປອົງການ ສະຫະປະຊາຊາດ ເພື່ອກ່າວຄຳປາໄສ ໃນ ວັນພຸດມື້ນີ້ ໃນເວລາ 11 ໂມງເຊົ້າຕາມເວລາທ້ອງຖິ່ນຫລື 11 ໂມງຕອນແລງ ຕາມເວລາໃນເມືອງລາວ ທີ່ຈະແນໃສ່ ການສູ້ ລົບຕ້ານພວກຫົວຮຸນແຮງລັດອິສລາມ ບັນດາເຈົ້າໜ້າທີ່ຂັ້ນສູງຂອງລັດຖະບານກ່າວວ່າ ຄຳປາໄສຂອງ ປະທານາທິບໍດີ ຕໍ່ກອງປະຊຸມສະມັດຊາໃຫຍ່ສະຫະປະຊາຊາດ ທີ່ນະຄອນນິວຢອກ ຈະເນັ້ນໜັກ ໃສ່ເລື້ອງຄວາມພະຍາຍາມກ່ຽວກັບການສ້າງຕັ້ງແນວໂຮມນາໆຊາດເພື່ອຕໍ່ສູ້ກັບກຸ່ມຫົວຮຸນ ແຮງທີ່ເຂົ້າຄວບຄຸມຂົງເຂດອັນກວ້າງໃຫຍ່ໃນຊິີເຣຍ ແລະ ອີຣັກ ຫລັງຈາກນັ້ນໃນວັນພຸດມື້ນີ້ ທ່ານ Obama ຈະເປັນປະທານກອງປະຊຸມສະພາ ຄວາມ ໝັ້ນຄົງສະຫະປະຊາຊາດ ບ່ອນທີ່ບັນດາສະມາຊິກພາກັນຄາດວ່າ ຈະຮັບຮອງເອົາມະ ຕິສະບັບນຶ່ງເພື່ອແກ້ໄຂບັນຫາພວກນັກລົບຕ່າງຊາດທີ່ພາກັນລຸຫລັ່ງ ໄປຮ່ວມກຸ່ມກໍ່ ການຮ້າຍນັ້ນ ການປະຊຸມດັ່ງກ່າວ ມີຂຶ້ນລຸນຫລັງການຂະຫຍາຍການປະຕິບັດງານຂອງກອງທັບ ສະຫະລັດ ໃນການໂຈມຕີທາງອາກາດຕໍ່ກຸ່ມລັດອິສລາມຈາກຂົງເຂດຕ່າງໆ ຢູ່ໃນ ອີຣັກ ໄປຫາການໂຈມຕີເປົ້າໝາຍຕ່າງໆ ຂອງພວກຫົວຮຸນແຮງ ຢູ່ໃນຊີເຣຍ ກຸ່ມສີ້ງຊອມສິດທິມະນຸດໃນຊີເຣຍທີ່ມີຫ້ອງການຢູ່ນະຄອນລອນດອນ ລາຍງານວ່າ ມີ ການໂຈມຕີທາງອາກາດຄັ້ງໃໝ່ໃນຄືນແລ້ວນີ້ ຢູ່ໃນພາກເໜືອຂອງຊິເຣຍ ເລາະຕາມ ບໍລິເວນໃກ້ກັບຊາຍແດນເທິກີ ບ່ອນທີ່ພວກຫົວຮຸນແຮງໄດ້ບຸກຄືບໜ້າໃນອາທິດແລ້ວ ນີ້ ໄດ້ເຮັດໃຫ້ປະຊາຊົນ 130 000 ຄົນພາກັນຫລົບໜີຂ້າມຊາຍແດນເຂົ້າໄປໃນເທີກີ ຍັງບໍ່ທັນມີການຢືນຢັນເທື່ອຈາກທຳນຽບຫ້າແຈກ່ຽວກັບການໂຈມຕີດັ່ງກ່າວ ຫລືການ ກວດພິສູດໃນການໂຈມຕີທາງອາກາດຂອງ ກຸ່ມແນວໂຮມທີ່ນຳພາໂດຍສະ ຫະລັດນັ້ນ ການໂຈມຕີເທຶ່ອທຳອິດໃນຊີເຣຍ ແມ່ນໄດ້ຮັບການຊ່ວຍເຫຼືອຮວມ ທັງຈາກ Bahrain, Saudi Arabia, Jordan, Qatar ແລະສະຫະລັດ Arab Emirates